5 lihtsat nippi, kuidas valmistada vegan küpiseid.
Enamik mitte vegan küpsiseid sisaldavad mune ja piimatooteid. Kuidas siis valmistada küpsised, mida kõik nautida saaksid? See on lihtne, tuleb lihtsalt asendada need tooted taimsete alternatiividega. Siin on sulle viis head nippi, kui soovid valmistada imelisi vegan küpsiseid.
1. Parimad muna asendavad toorained.
Enim kasutatud toodeteks on seesamiseemned leotadud vees ja küpsed banaanid. Selleks, et teada, milline asendus on sinu vegan küpsiste jaoks parim on vaja veidi katsetada. Enda kogemusest võin öelda, et soovides pigem tugevamaid vegan küpsiseid kasutan seesamiseemne leotist. Valmistades pehmeid muffini moodi küpsiseid, kasutan purustatud küpseid banaane. Lisaks saab muna asendada moosi, chia seemnete, aquafaba ja paljude muude imeliste aternatiividega. Improviseeri ja peagi leiad endale ideaalse vegan küpsise retsepti.
2. Või- koostisosa, mida leidub peaaegu kõikides küpsistes.
Vegan toitude valmistamisel ei kasutata võid. Margariin oleks justkui hea alternatiiv. Kuna paljud tootjad kasutavad margariinis hüdrogeenitud õlisid, mis võivad olla kahjustavad meie kehale, siis ei ole see parim lahendus. Kookosrasv on aga heaks abimeheks. Seda saab asendada retseptis üksühele võiga. Teine varjant oleks kasutada õli. Kogused olenevad retseptis, kuid kuna õli on vedelal kujul, siis peaks arvestama vähemalt poole väiksema kogusega.
3. Küpsis on maitsvam kui ta on magus.
Tundub justkui teema, mida ei peaks käsitlema, sest suhkur on ju täiesti taimne. Õnneks Eestis leiduvad suhkrud on tõesti 100% vegan sõbralikud. Leidub riike, kus see nii aga ei ole. Kui oled aga loobunud valge suhkru kasutamises, siis mis oleks sellele hea alternatiiv? Tänapäeval on asendusi palju. Isiklikud lemmikud on vahtrasiirup, datlid, kaneel, kookoshelbed ja rosinad. Poe riiulitele on lisandunud ka steivia ja erütritool. Valmistades oma vegan sõbrale küpsiseid, siis pea meeles, et mesi ei ole samuti vegan-sõbralik toode.
4. Taimsed piima asendavad joogid.
Parim valik oleks võtta ilma lisatud suhkruta taimsed joogid. Soja jook on kõige lähedasem konsistentsilt lehmapiimale. Kookospiim on rammus ja paksu konsistensiga, kuid annab küpsistele kookosmaitse juurde. Isiklikuks lemmikuks pean kaerajooke, sest kaer on iseenesest juba magusam. Lisaks sellele on kaerajooki väga kerge valmistada. Selleks läheb sul vaja tassitäit kaerahelbeid, blenderit ja vett. Lisa kaer blenderisse, kalla kaks tassi vett peale ja blenderda. Kurna vedelik läbi sõela teise anumasse. Ongi rammus kaerajook valmis. Kui sul nii palju aega ega viitsimist pole, leiad poest erinevaid häid kaerajooke. Asendused on üksühele lehmapiimaga.
5. Asenda vahustatud munad aquafabaga.
Aquafaba on konserveeritud ubade leotis. Peamiselt soovitaks kasutada konserveeritud kikerherneste ja valgete ubade leotist. Vedelikku tuleks vahustada kuni see on õhuline ja kerge. Köögikombainis kulub selleks 3-5 minutit. Toimib nii munaasendajana kui ka vahustatud munavalgete asendajana. Maitse on neutraalne, seega ei pea muretsema, et küpsised muutuvad oa maitseliseks. Hea alternatiiv besee valmisatmiseks.
Retseptid:
Vegan kaerahelbe-maapähkli küpsised
Koostis:
70 g kaerahelbeid
1 küpse banana
1 supilusikas maapähklivõid
1 supilusikatäis tumedat šokolaadi nööpe
Valmistamine:
Eemalda küpselt banaanilt koor. Aseta banaan taldrikule ja purusta kahvliga pudruks. Lisa kaussi purustatud banaan, kaerahelbed,maapähklivõi ja tumeda šokolaadi nööpe. Sega kõik omavahel läbi. Aseta küpsetuspaber küpsetusplaadile. Kuumuta ahi 200°C–ni. Küpseta ahjus 12 minutit. Võta ahjust välja ja lase jahtuda 5-10 minutit. Imelised küpsised kingiks sõbrale või kiireks hommikusöögiks. Naudi jaheda kaerajoogiga. Head isu!
Kikerherneküpsised šokolaaditükkidega Koostis:
1 purk kikerherneid 1 supilusikas maapähklivõid 1 supilusikas šokolaaditükke Loputa jooksva vee all kikerherned puhtaks. Seejärel aseta kikerherned köögikombaini ja lisa sinna ka maapähklivõi. Blenderda paar minutit, kuni koostis sarnaneb küpsisetaignaga. Aseta segu kaussi ja lisa šokolaaditükid. Sega taigen korralikult läbi. Kuumuta ahi 200°C-ni. Aseta supilusikaga ahjuplaadile küpsisetaigen. Pane ahjuplaat ahju 20-25 minutiks. Kui küpsised on pealt tahenenud ja kuldpruunid, võta need ahjust välja. Lase jahtuda 10-15 minutit. Serveeri jaheda mandlijoogiga. Naudi!
Proovi neid küpsiseid või katseta oma loomingut. Valmistades vegan küpsiseid ja lisades need oma sotsiaalmeedia kontole, siis tagi meid. Nii saame jagada sinu imelisi küpsiseid ka teistega!
Seda artiklit võid lugeda ka delfi naistekast vajutades siia- 5 lihtsat nippi Kas proovisite seda retsepti?